Апостальская адміністратура Кыргызстана

Апостальская адміністратура Кыргызстана  () — тэрытарыяльна-адміністрацыйная адзінка структуры Рымска-Каталіцкай царквы з цэнтрам у горадзе Бішкек, Кыргызстан. Апостальская адміністратура распаўсюджвае сваю дзейнасць на ўсю тэрыторыю Кыргызстана. У наш час у Кыргызстане дзейнічаюць тры каталіцкія прыходы: у Бішкеку, Таласе і Джалал-Абадзе.

 Гісторыя 
22 снежня 1997 года ў Кыргызстане Рымскім Папам Янам Паўлам II была заснавана місія sui iuris, якая вылучылася з Апостальскай адміністратуры Казахстана.

18 сакавіка 2006 года Рымскі Папа Бенедыкт XVI выпусціў булу In Kyrgyzstania spiritali, якой заснаваў Апостальскую адміністратуру Кыргызстана.

 Ардынарыі 
 святар Аляксандр Кан (22.12.1997 — 18.03.2006) — ардынарый місіі sui iuris у Кыргызстане;
 біскуп Мікалай Месмер (з 18.03.2006 — па цяперашні час).

 Крыніца 
 Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3
 Була In Kyrgyzstania spiritali, AAS 98 (2006), стр. 308 

 Спасылкі 
 Даныя пра Апостальскую адміністратуру Кыргызстана 
 Афіцыйны сайт Апостальскай адміністратуры Кыргызстана 

Катэгорыя:Каталіцтва ў Кыргызстане
Катэгорыя:Апостальскія адміністратуры